ဆိုနီ တေးဂီတ ဖျော်ဖြေရေး

ဆိုနီ တေးဂီတ ဖျော်ဖြေရေး (Sony Music Entertainment; Sony Music သို့မဟုတ် SME) သည် ဂျပန်ကုမ္ပဏီကြီး ဆိုနီကော်ပိုရေးရှင်း၏ လက်အောက်ခံ အမေရိက ဆိုနီ ကော်ပိုရေးရှင်း (Sony Corporation of America) မှ စီမံအုပ်ချုပ်သည့် အမေရိကန်တေးဂီတ ကော်ပရေးရှင်း တစ်ခုဖြစ်သည်။ ကမ္ဘာ့ဒုတိယအကြီးဆုံး အသံသွင်းကုမ္ပဏီ တစ်ခုဖြစ်သည်။

သမိုင်းကြောင်း
၁၉၂၉ ခုနှစ်တွင် အမေရိကန် အသံသွင်း ကော်ပိုရေးရှင်း American Record Corporation (ARC) အဖြစ် စတင်တည်ထောင်ခဲ့ပြီး ၁၉၃၈ ခုနှစ်တွင် စီဘီအက်စ် ရုပ်သံကုမ္ပဏီ (CBS Broadcasting, Inc.)မှ ဝယ်ယူခဲ့ကာ ကိုလံဘီယာ အသံသွင်း ကော်ပိုရေးရှင်း Columbia Recording Corporation အဖြစ် အမည်ပြောင်းလဲခဲ့ပြီး ၁၉၆၆ ခုနှစ်တွင် စီဘီအက်စ် အသံသွင်း အဖြစ် ပြန်လည်ဖွဲ့စည်းခဲ့သည်။ ၁၉၈၇ ခုနှစ်တွင် အမေရိက ဆိုနီ ကော်ပိုရေးရှင်းမှ စီဘီအက်စ် အသံသွင်းကုမ္ပဏီကို ဝယ်ယူခဲ့ပြီး ဆိုနီ တေးဂီတ ဖျော်ဖြေရေး အဖြစ် အမည်ပြောင်းလဲခဲ့သည်။ 

၂၀၀၄ ခုနှစ်တွင် SME နှင့် ဘာတယ်စမန် တေးဂီတ အုပ်စု (Bertelsmann Music Group) တို့ပူးပေါင်းပြီး ဆိုနီ ဘီအမ်ဂျီ တေးဂီတ ဖျော်ဖြေရေး အဖြစ် ဖွဲ့စည်းခဲ့သည်။ နောက်ပိုင်းတွင် ဘီအမ်ဂျီ၏ လုပ်ငန်းတစ်ဝက်ခန့်ကို ဆိုနီမှ လွှဲပြောင်းယူခဲ့ပြီးနောက် ဆိုနီ တေးဂီတ ဖျော်ဖြေရေး အဖြစ် အမည် ပြန်လည် ပြောင်းလဲခဲ့သည်။

ကိုးကား

အမေရိကန်ပြည်ထောင်စုအခြေစိုက် ကုမ္ပဏီများ‎
တေးဂီတကုမ္ပဏီများ